Source: http://www.euroavocatura.ro/legislatie/1375/Integral:_Modificarile_si_completarile_aduse_Statului_profesiei_de_avocat_prin_Hotararea_U_N_B_R__nr__428_din_08_decembrie_2018/page/2
Timestamp: 2019-07-16 20:50:57+00:00
Document Index: 8291558

Matched Legal Cases: ['articolul 29', 'Articolul 32', 'articolul 39', 'articolul 411', 'articolul 411', 'Articolul 43', 'articolul 44', 'articolul 44', 'articolul 48']

Integral: Modificarile si completarile aduse Statului profesiei de avocat prin Hotararea U.N.B.R. nr. 428 din 08 decembrie 2018. Pagina 2
Publicat: 25 Jan 2019 2464 citiri Secţiunea: Legislatie pentru desfasurarea activitatilor profesionale. Statute
(4) Solutia se comunica, in termen de cel mult 15 zile de la luarea deciziei prevazute la alin. (3), prin scrisoare recomandata cu confirmare de primire sau prin remitere directa, cu luare de semnatura, avocatului verificat, la sediul profesional principal al acestuia, persoanei care a facut plangerea, la domiciliul declarat de aceasta, precum si, prin adresa de comunicare, presedintelui U.N.B.R.
(5) In situatia in care, in urma verificarilor, se decide excluderea din profesie a avocatului, consiliul baroului va emite o decizie de excludere.
(6) Decizia consiliului baroului poate fi atacata, prin contestatie, de presedintele U.N.B.R. si/sau de avocatul in cauza, in termen de 15 zile de la comunicare . Consiliul U.N.B.R. va analiza contestatia si va hotari in conditiile Legii.
Art. 264. - (1) In fata consiliului baroului avocatul se va infatisa personal. In cursul sedintelor avocatul poate fi asistat de un alt avocat.
(2) Consiliul baroului hotaraste cu majoritate de voturi.
(3) Decizia consiliului baroului de incetare a calitatii de avocat este executorie. Despre incetarea calitatii de avocat baroul va face mentiunile corespunzatoare in tabloul avocatilor.
Art. 265. - (1) Contestatia impotriva deciziei consiliului baroului se solutioneaza de Consiliul U.N.B.R. Prin contestatie pot fi invocate orice motive de fapt sau de drept cu privire la nelegalitatea sau netemeinicia deciziei contestate.
(2) Consiliul U.N.B.R. va fixa de indata termen de solutionare a contestatiei, cu citarea avocatului, a consiliului baroului care a emis decizia de excludere si a celorlalte persoane indicate in cerere si care ar putea furniza informatii despre cazul de nedemnitate in care se gaseste avocatul .
(3) Procedura de citare in fata Consiliului U.N.B.R. se face prin scrisoare recomandata cu confirmare de primire cu continut declarat, la sediul profesional principal al avocatului.
(4) In cazul in care comunicarea potrivit alin. (3) nu este posibila, procedura de citare si comunicare se va realiza in conformitate cu regulile privitoare la citarea si comunicarea actelor de procedura cuprinse in Codul de procedura civila.
Art. 266. - (1) In fata Consiliului U.N.B.R. avocatul se va infatisa personal. In cursul sedintelor avocatul poate fi asistat de un alt avocat.
(2) Sedinta Consiliului U.N.B.R. nu este publica, atat in etapa cercetarii procesului, cat si in faza dezbaterilor in fond, iar lucrarile sedintei se consemneaza intr-o incheiere .
(3) Lipsa partilor legal citate nu impiedica judecata, Consiliul U.N.B.R. putandu-se pronunta pe baza actelor si a dovezilor administrate in cauza, fiind admisibil orice mijloc de proba prevazut de Codul de procedura civila.
(4) Consiliul U.N.B.R. hotaraste cu majoritate de voturi.
Art. 267. - (1) Decizia Consiliului U.N.B.R. ramasa definitiva are autoritate de lucru judecat fata de parti si de organele profesiei.
(2) Decizia de excludere pronuntata de Consiliul U.N.B.R. se va comunica avocatului in cauza la sediul profesional principal al acestuia, baroului in care avocatul este inscris, precum si presedintelui U.N.B.R."
8. La articolul 29, alineatele (1) - (3) se modifica si vor avea urmatorul cuprins:
"Art. 29. - (1) Sunt incompatibile cu exercitarea profesiei de avocat, daca legi speciale nu prevad altfel:
b) calitatea de asociat intr-o societate in nume colectiv, de comanditar intr-o societate in comandita simpla sau in comandita pe actiuni;
c) calitatea de administrator intr-o societate in comandita pe actiuni;
d) calitatea de administrator unic sau, in cazul unei pluralitati de administratori, aceea de administrator cu puteri depline de reprezentare si administrare, de presedinte al consiliului de administratie ori de membru in comitetul de directie al unei societati cu raspundere limitata;
e) calitatea de presedinte al consiliului de administratie sau al consiliului de supraveghere ori de membru in comitetul de directie sau in directoratul unei societati pe actiuni .
(2) Avocatul poate fi asociat sau actionar la societatile cu raspundere limitata sau la cele pe actiuni .
(3) Avocatul poate indeplini functia de membru in consiliul de administratie sau in consiliul de supraveghere al unei societati pe actiuni ori de membru al consiliului de administratie al unei societati cu raspundere limitata, cu obligatia de a aduce acest fapt la cunostinta decanului baroului in care isi exercita profesia. Avocatul va furniza toate explicatiile asupra conditiilor in care exercita functia de membru al consiliului de administratie sau al consiliului de supraveghere si va prezenta toate documentele doveditoare in acest sens, cu respectarea regulilor confidentialitatii."
9. Articolul 32 se abroga.
10. La articolul 39, alineatul (3) se modifica si va avea urmatorul cuprins:
"(3) Aceeasi interdictie se aplica si magistratilor-asistenti de la Inalta Curte de Casatie si Justitie si de la Curtea Constitutionala, grefierilor si personalului auxiliar al instantelor judecatoresti si al Curtii Constitutionale."
11. La articolul 411, dupa alineatul (1) se introduce un nou alineat, alineatul (11), cu urmatorul cuprins:
"(11) Este interzis avocatului ca in exercitarea oricarei activitati din cele prevazute la art. 3 din Lege sa incheie contracte de asistenta juridica cu persoane juridice care au calitatea de mandatari ai altor persoane fizice sau juridice care sunt beneficiarii activitatilor profesionale ale avocatului."
12. La articolul 411, alineatul (2) se modifica si va avea urmatorul cuprins:
(2) Incalcarea prevederilor alin. (1) si (11) constituie abatere disciplinara si se sanctioneaza cu excluderea din profesie."
13. Articolul 43 se modifica si va avea urmatorul cuprins:
"Art. 43. - Avocatul care nu respecta prevederile art. 39-42 sau care se foloseste de forma de exercitare a profesiei ori de raporturile de conlucrare profesionala stabilite in conditiile legii in scopul eludarii interdictiilor prevazute de Lege sau de alte legi speciale savarseste abatere disciplinara grava. Consiliul baroului se poate sesiza si din oficiu cu privire la aplicarea dispozitiilor art. 39-42."
14. La articolul 44 alineatul (2), litera c) se modifica si va avea urmatorul cuprins:
"c) restrangeri ale dreptului de a profesa, potrivit prevederilor Legii si prezentului statut."
15. La articolul 44, dupa alineatul (4) se introduce un nou alineat, alineatul 41, cu urmatorul cuprins:
"(41) Tabloul va cuprinde si o mentiune distincta a avocatilor incompatibili ce se afla in situatiile prevazute de art. 24 alin. (2) si (3) din Lege".
16. La articolul 48, alineatul (2) se modifica si va avea urmatorul cuprins:
"(2) Ori de cate ori va avea informatii cu privire la persoane care exercita nelegal activitati prevazute de art. 3 din Lege, consiliul baroului va sesiza autoritatile competente si va lua masurile legale ce se impun."